भाजपा के नवनिर्वाचित एमपी ने कहा, मुझसे बदले की भावना में कराई ममत बनर्जी ने हिंसा | lok sabha election results 2019 Barrackpore bjp mp Arjun Singh on mamata banerjee - Hindi Oneindia
| Published: Saturday, May 25, 2019, 0:00 [IST]
नई दिल्ली। पश्चिम बंगाल के बैरकपुर से भाजपा के नवनिर्वाचित सांसद अर्जुन सिंह ने कहा है कि ममता बनर्जी मन में बदले की भावना रखती हैं। सिंह ने कहा कि अगर ममता बनर्ज के साथ रहो तो ठीक लेकिन अगर आप उनके खिलाफ बोलते हैं तो वो बर्दाश्त नहीं करतीं। वो जानती थीं कि मेरे पार्टी छोड़ने से उन्हें भारी नुकसान होगा, ऐसे में जब मैं भाजपा में आया तो उनके इशारे पर मेरे साथ हिंसा हुई। चुनाव के दौरान हिंसा पर सिंह ने ये बात कही। अर्जुन सिंह TMC छोड़कर बीजेपी में शामिल हुए हैं। उन्हें भाजपा ने बैरकपुर से टिकट दिया, जहां से उनको जीत मिली है।
पश्चिम बंगाल में पांचवें चरण के मतदान के दौरान बैरकपुर में बीजेपी और टीएमसी कार्यकर्ताओं के बीच झड़प होने का मामला सामने आया था। बीजेपी प्रत्याशी अर्जुन सिंह ने टीएमसी कार्यकर्ताओं पर हमला करने का आरोप लगाया था, जबकि टीएमसी का कहना था कि बीजेपी के लोगों ने गुंडागर्दी की।
पश्चिम बंगाल के बैरकपुर में चुनाव के दौरान काफी हिंसा के बाद अर्जुन सिंह के खिलाफ कई मामले दर्ज हुए थे और उन्होंने गिरफ्तारी से बचने के लिए सुप्रीम कोर्ट जाना पड़ा था। अर्जुन सिंह ने कहा था मुझ पर राज्य सरकार ने फंसाने के लिए उन पर 21 मामले दर्ज किए।
पश्चिम बंगाल की 42 सीटों पर हुए चुनाव में तृणमूल कांग्रेस को 22, भाजपा को 18 और कांग्रेस को 2 सीटों पर जीत मिली है। पश्चिम बंगाल के इतिहास में ये पहली बार है जब राज्य में भाजपा को इतनी ज्यादा सीटें मिली हों। सूबे में टीएमसी को 43.28 प्रतिशत और भाजपा को 40.25 फीसदी वोट मिले हैं। 2014 में टीएमसी ने 42 में से 34 सीटें जीती थीं।
lok sabha election results 2019 lok sabha elections 2019 mamata banerjee tmc bjp लोकसभा चुनाव रिजल्ट 2019 लोकसभा चुनाव 2019 पश्चिम बंगाल
lok sabha election results 2019 Barrackpore bjp mp Arjun Singh on mamata banerjee
Story first published: Saturday, May 25, 2019, 0:00 [IST]